
Zagreb, 2. listopada 2026.g.

ZAPISNIK S REDOVNE SKUPŠTINE 

UDRUGE MEDICINSKIH SESTARA I TEHNIČARA HRVATSKE ZA NEUROLOGIJU

Dana 2.listopada 2026.g. s početkom u 16:30 sati održana je redovna skupština Udruge medicinskih sestara i tehničara hrvatske za neurologjiu u kongresnoj dvorani Amadria Park hotela Ivan u Šibeniku sa slijedećim dnevnim redom:

1. Utvrđivanje kvoruma, izbor radnog predsjedništva i zapisničara i usvajanje dnevnog reda

2. Izvještaj o stručnom radu Udruge
3. Izvještaj o financijskom radu Udruge

4. Plan rada za slijedeću godinu

5. Različito

Ad 1. Utvrđivanje kvoruma

Lenka Kopačević, predsjednica Udruge, pozdravlja sve prisutne. Utvrđuje se da su na Skupštini prisutni članovi iz KBC Osijek, KBC Zagreb, KBC Rijeka, KBC Split, KBC „Sestre Milosrdnice“, KB Dubrava, KB „Sveti Duh“, OB Slavonski Brod, OB Pula, OB Bjelovar, OB Zadar, OB Vukovar, OŽB Čakovec, OB Virovitica, OB.Varaždin
Nisu bili prisutni članovi SB Krapinske toplice.

Za radno predsjedništvo izabire se Lenka Kopačević, predsjednica Udruge i Branka Krmar. Za zapisničara se imenuje Jadranka Kicivoj.

Predsjednica predlaže navedeni Dnevni red. Skupština jednoglasno prihvaća predloženi Dnevni red. 

Lenka Kopačević navodi da Ivan Božić iz Zadra i Božana Ilić iz Pule svojim odlaskom na drugo radilište nisu više članovi predsjedništva Udruge. Za novog predstavnika OB Zadar predlaže se Jelena Rudić,mag.med.techn. za novog predstavnika OB Pula predlaže se Mirjana Ban,mag.med.techn. Skupština jednoglasno prihvaća prijedlog. 
Lenka Kopačević daje osvrt na sastanak predsjedništva Udruge održan dana 30.9.2026.godine u 19,00 sati u Šibeniku. Upoznaje članove skupštine sa sadržajem sastanka. Sastanku su prisustvovali svi članovi predsjedništva osim predstavnika iz Splita i Krapinskih Toplica. Dnevni red odnosio se na obilježavanje 30 godina rada Udruge. Udruga je osnovana pri HUMS-u 27.3.1997.godine. Godine 2001. započinje sa samostalnim radom. Na sastanku se donesu zaključci da se svečano obilježi 30 godina rada Udruge na XVIII kongresu u Šibeniku 2027.godine izdavanjem monografije ili biltena i prikazom na video zidu, te da se osnuje povjerenstvo za organizaciju. Predlaže se da na svečanost budu pozvani umirovljenici koji su bili članovi Udruge, te da se prigodnim poklonima izrazi zahvalnost dugogodišnjim pozvanim predavačima na aktivnom sudjelovanju u radu Udruge. 
Ad 2. Izvještaj o stručnom radu Udruge
Lenka Kopačević izvještava članove skupštine o stručnom radu Udruge za 2025.godinu: 
· članovi Udruge sudjelovali su u obilježavanju Dana multiple skleroze, cerebrovaskularnog inzulta, danu crvenih haljina, epilepsije i Parkinsonove bolesti.
· 4.4.2025. - održan je tečaj u Puli „Prevencija i tretman dekubitusa kod neurološkog bolesnika“

· 5.6.2025. – U Splitu održan tečaj „Suradnja medicinske sestre PZZ i MS medicinska sestra (Multipla skleroza)

· 13.6.2025. – Simpozij u Puli „Utjecaj sestrinske skrbi na ishode liječenja neuroloških bolesnika“

· 1.10.2025. – XVI Kongres Udruge u Šibeniku „Percepcija razvoja sestrinstva kroz cjeloživotno obrazovanje“ 
· 12.10.2025. – Osijek- 8. hrvatski kongres iz neurorehabilitacije i restaruacijske neurologije

Ad 3. Izvještaj o financijskom radu Udruge
Lenka Kopačević navodi financijsko izvješće.

Ukupni prihodi udruge za 2025.g. iznose 35.647,12 eur, a struktura prihoda je:

· Članarine članstva                                 5.270,62 eur
· Prihodi od međunarodnih organizacija  7.402,96 eur

· Prihodi od trgovačkih društava              16.543,33 eur   

· Prihodi od donacija                                 6.430,22 eur

Najveći dio prihoda utrošen je za organizaciju i održavanje kongresa UMSTHN-a.

Ukupni rashodi u 2025.godini iznose 35.551,35 eur, a struktura rashoda je:

· Materijalni rashodi i usluge                     31.387,54 eur (u najvećoj mjeri troškovi kongresa)

· Ostali troškovi                                         4.163,81 eur (reprezentacija, amortizacija, članarine)

Višak prihoda iznosi 95,78 eur koji je iskazan, kao prihodi i rashodi, u obrascu NEPROF koji je predan u FINU za 2025. godinu.
Financijski izvještaj izradio SUMUS d.o.o. knjigovodstveni servis.
Ad 4. Plan rada za slijedeću godinu
· Planira se organizacija Škole za kronične rane u Splitsko-dalmatinskoj županiji.
· Održavanje XIII Kongresa Udruge planira se od 6.10.-9.10.2027.godine u Amadria Park hotela Ivan u Šibeniku. 
· Planira se obilježavanje 30 godina rada Udruge. U tu svrhu planira se izdavanje monografije ili biltena. U povjerenstvo za organizaciju predlažu se Lenka Kopačević, Kristina Hanžek, Marina Kos, Ružica Dujak, Dubravka Jozić i Franjo Liška,Matko Kosmat, i Dubravka Jozić Skupština jednoglasno prihvaća prijedlog. Planira se sastanak povjerenstva u listopadu 2026.godine. 
· Planira se studijsko putovanje članova Udruge u Prag.
· Motivirati medicinske sestre/tehničare za učlanjenje u Udrugu. 
· Planira se zatražiti korekciju dodijeljenih koeficijenta plaće i priznavanje stručne spreme    (dodiplomskog i diplomskog studija), te sastanak s ministricom zdravstva i predstavnikom sindikata. U povjerenstvo za provođenje planiranog predlažu se Lenka Kopačević, Ljubica Trogrlić, Kristina Hanžek, Jadranka Kicivoj, Dubravka Jozić, Vlasta Pekić. Skupština jednoglasno prihvaća prijedlog.
Ad 5. Zaključci kongresa
Lenka Kopačević daje osvrt na XVII Kongres i zahvaljuje svima na sudjelovanju. Ističe aktivno sudjelovanje velikog broja članova Udruge sa svih radilišta i kolegica i kolega iz Srbije i Sjeverne Makedonije. Također zahvaljuje i ističe aktivno sudjelovanje fizioterapeuta u radu Kongresa. Članovi Udruge podržavaju način rada Kongresa kroz radionice. Veliki broj pristiglih radova zahtijevao je rad u dvije dvorane. Lenka Kopačević navodi da neki od pristiglih radova ne zadovoljavaju kriterije prijave, te da se sažeci neće prihvaćati. Predviđeno vrijeme za radionice bilo je dostatno za prezentaciju radova, raspravu i donošenje zaključaka. Većina predavača je uz moderatore potaknula sudionike radionica na raspravu. Na ovogodišnjem Kongresu radovi su prezentirani kroz sljedeće radionice: Poboljšanje globalnog zdravlja mozga – suočavanje s rastućim teretom neuroloških poremećaja, Uloga vodstva i održivih ulaganja u unapređenju skrbi za osobe s neurološkim poremećajima, Donošenje odluka utemeljenih na dokazima i odgovornosti, Osvješćivanje i informiranje, Inovacije i zdravstveni informacijski sustav i Fizioterapija u neurologiji. 
ZAKLJUČCI KONGRESA:

· Donošenje univerzalnih hodograma u edukaciji pacijenata koji bi poboljšali skrb ali i olakšali rad medicinskim sestrama/tehničarima.
· Administrativni zadaci znatno opterećuju i stresor su u radu.
· Novi putovi primjene lijekova znatno skraćuju vrijeme primjene, jednostavniji su za pacijente i zahtijevaju manji broj medicinskih sestara/tehničara.
· Sveobuhvatna priprema pacijenta prije uvođenja terapije ima značajnu ulogu na povoljne rezultate primijenjenih metoda liječenja.
· Ulaganje u opremu i kontinuirana edukacija vode ka većem zadovoljstvu zaposlenika.
· Dobro vodstvo posljedično rezultira boljom zdravstvenom skrbi ali i zadržavanju osoblja.
· Holistički pristup, očuvanje dostojanstva i poštivanje prava privatnosti temelj su kvalitetne zdravstvene skrbi.
· Pravovremena identifikacija faktora rizika za pad čini osnovu za smanjenje učestalosti padova.
· Prevencija i odabir odgovarajućih obloga povoljno utječe na sprječavanje i tretman dekubitusa.
· Na kongresima što više izlagati o rijetkim bolestima kako bi informacije bile dostupne što većem broju medicinskih sestara/tehničara ( Fahrov sindrom). 

· Profesionalno sagorijevanje predstavlja jedan od najvećih izazova suvremenog sestrinstva jer utječe ne samo na zdravlje zdravstvenih djelatnika već i na funkcioniranje cjelokupnog zdravstvenog sustava.

· Kontinuirano osvješćivanje javnosti i strukturirano informiranje unutar zdravstvenog sustava ključni su preduvjet za uspjeh neurološke skrbi.
· Pravovremena edukacija građana o čimbenicima rizika i simptomima izravno utječe na prevenciju i dobar ishod liječenja.
· Specifičnosti agitiranog neurološkog pacijenta zahtijevaju dodatno prilagođen protokol za sputavanje.
· U budućnosti treba promišljati o edukacijama medicinskih sestara/tehničara na koji način koristiti alate umjetne inteligencije u svom radu.
· Tehnologija i upotreba umjetne inteligencije ne smiju zamijeniti čovjeka.
· U Hrvatskoj nedostaju smjernice o upotrebi umjetne inteligencije u sustavu zdravstva.
· Kroz radionicu „Fizioterapija u neurologiji“ omogućeno je sudionicima stjecanje novih spoznaja iz područja fizioterapije u neurologiji s ciljem unaprjeđenja kvalitete neurorehabilitacijske skrbi. 

Skupština završava u 17,45 sati.

Lenka Kopačević

Predsjednica Udruge

